കേരള പൊലീസില് ആര്എസ്എസ് ഗാങ് സര്ക്കാറിന്റെ പ്രതിഛായ ഇടിച്ച് താഴ്ത്താന് ശ്രമമെന്ന് ആനി രാജ X കേരള പൊലീസില് ആര്എസ്എസ് സംഘം പ്രവര്ത്തിക്കുന്നതായി സിപിഐ ദേശീയ എക്സികൂട്ടീവ് അംഗം ആനി രാജ. കേരളത്തിലെ പിണറായി സര്ക്കാറിന്റെ പ്രതിഛായ ഇടിച്ച് താഴ്ത്തുന്നതിനായി ആര് എസ്എസിന്റെ ഒരു ഗാങ് മനപ്പൂര്വം പ്രവര്ത്തിക്കുന്നു. അതുകൊണ്ടാണ് സമീപ കാലത്ത് പൊലീസിന് ഏതിരെ ആക്ഷേപങ്ങള് ശക്തമാവുന്നത് എന്നും നാഷണല് ഫെഡറേഷന് ഓഫ് ഇന്ത്യന് വുമണ് ജനറല് സെക്രട്ടറി കൂടിയായ അവര് ചൂണ്ടിക്കാട്ടുന്നു. നിയമ ബോധമില്ലാത്ത ഒരു സംഘം പൊലീസില് പ്രവര്ത്തിക്കുന്നു എന്നും അടുത്തിടെ കേരളത്തില് റിപ്പോര്ട്ട് ചെയ്ത സംഭവങ്ങള് ചൂണ്ടിക്കാട്ടി ആനി രാജ വ്യക്തമാക്കുന്നു. ഡല്ഹിയില് മാധ്യമങ്ങളോട് പ്രതികരിക്കുകയായിരുന്നു ആനി രാജ. കേരളത്തില് സ്ത്രീധന പീഡനം ഉള്പ്പെടെ നിരന്തരം റിപ്പോര്ട്ട് ചെയ്യുന്ന സാഹചര്യത്തില് കൂടിയാണ് സിപിഐ നേതാവിന്റെ പ്രതികരണം. സര്ക്കാറിന്റെ പ്രതിഛായ ഇടിച്ച് താഴ്ത്തുന്ന നില ഉണ്ടാവരുത് എന്നും അവര് ആവശ്യപ്പെടുന്നു. സ്ത്രീകള്ക്കും കുട്ടികള്ക്കും എതിരായ അതിക്രമങ്ങള് തടയാന് പ്രത്യേത ഇടപെടല് വേണമെന്നും നിയമങ്ങള് ശക്തമാക്കണം എന്നും ആനി രാജ ആവശ്യപ്പെടുന്നു. അതേസമയം, സംസ്ഥാന പൊലീസില് ആര്എസ്എസ് അനുഭാവികള് കൂടുന്നു എന്ന ആക്ഷേപം പ്രതിപക്ഷം നേരത്തെ നിരന്തരം ഉന്നയിച്ചിരുന്ന ഒന്നായിരുന്നു. ഇതിന് പിന്നാലെയാണ് സമാന നിലപാടുമായി സര്ക്കാറിലെ പ്രധാന ഘടക കക്ഷിയായ സിപിഐയുടെ ദേശീയ നേതാവ് തന്നെ രംഗത്ത് എത്തുന്നത്. TAGS: Popular X TAGS: